**CONCURSUL PRIVIND PRODUCEREA ȘI DIFUZAREA CONTENTULUI ORIGINAL DE DIVERTISMENT**

**Data lansării:** 16 noiembrie 2020

**Termenul limită:** 4 decembrie 2020

**Ora**: 15:00 ora locală

**Subiect:** Cerere de aplicații pentru Concursul privind Producerea și Difuzarea Contentului Original de Divertisment, Runda 3, lansat în cadrul proiectului „Diversificarea Contentului de Divertisment”

**DESCRIERE GENERALĂ**

**DESPRE IREX**

IREX este o organizație internațională nonprofit care oferă leadership și programe inovatoare pentru a promova schimbări pozitive de durată. IREX colaborează cu parteneri din peste 100 de țări în patru domenii esențiale pentru atingerea progresului: formarea liderilor, abilitarea tinerilor, consolidarea instituțiilor și sporirea accesului la educație de calitate. IREX operează în Republica Moldova din 1997, susținând persoanele și instituțiile locale în dezvoltarea elementelor cheie ale unei societăți vibrante – inclusiv educația de calitate, accesul liber la informație și tehnologie în scopuri de dezvoltare, mass-media independentă și programe în domeniul abilitării tinerilor și promovării egalității de gen – rezultând în comunități locale mai puternice. Mai multe detalii sunt disponibile la [www.irex.org](http://www.irex.org).

**PROIECTUL „DIVERSIFICAREA CONTENTULUI DE DIVERTISMENT ÎN MOLDOVA”**

Diversificarea Contentului de Divertisment este un proiect de doi ani finanțat de Ambasada SUA în Republica Moldova și implementat de IREX și Pilot Media Initiatives[[1]](#footnote-2) (PMI) , care are drept scop crearea unui mediu durabil, orientat spre creștere în industria creativă și audiovizuală din Moldova. Proiectul urmărește diversificarea programelor de divertisment televizat atât prin susținerea producției locale de emisiuni TV, cât și prin licențierea și difuzarea formatelor și contentului TV american dublat în limba română. Mai multe detalii disponibile la <https://www.irex.org/project/creating-content-connections-moldova>.

Proiectul va susține consorțiile între creatorii de content și difuzorii TV în dezvoltarea contentului de divertisment ce corespunde cererii publicului și are drept public țintă populația cu vârsta de **30-45 ani**.

**CONCURSUL PRIVIND PRODUCEREA ȘI DIFUZAREA CONTENTULUI ORIGINAL DE DIVERTISMENT**

Proiectul „Diversificarea Contentului de Divertisment” lansează acest concurs cu scopul de a sprijini diversificarea programelor TV originale în limba română produse în Republica Moldova prin:

* producerea emisiunilor TV locale în baza unor idei originale și concepte inovative
* justificarea producerii de programe noi pe baza datelor cu privire la preferințele și necesitățile telespectatorilor în materie de divertisment.

**ELIGIBILITATE**

Acest concurs este destinat:

* **Consorțiilor** între creatorii de content care produc și organizațiile care difuzează programe și emisiuni de divertisment de tip episodic, și care doresc să-și diversifice grila de programe cu content original de divertisment destinat **populației cu vârsta cuprinsă între 30 și 45 de ani**. Părțile eligibile includ televiziuni naționale independente, case de producție și producători independenți, și alți creatori de content creativ.

Consorțiile aplicante trebuie să fie coordonate de o organizație sau entitate cu statut și înregistrare juridică și pot include televiziuni naționale independente (responsabile de difuzare) și case de producție sau producători independenți (responsabili de producție).

Rolul și responsabilitățile membrilor consorțiului ar putea fi diferite în cazul fiecărui scenariu, însă consorțiul trebuie să prezinte o descriere clară a rolurilor și responsabilităților care ar avea drept finalitate producerea a unei emisiuni de televiziune de divertisment de calitate.

**VALOAREA GRANTULUI PENTRU CONCURSUL PRIVIND PRODUCEREA ȘI DIFUZAREA CONTENTULUI ORIGINAL DE DIVERTISMENT**

Valoarea fiecărui subgrant selectat va fi determinată **în funcție de disponibilitatea fondurilor din partea IREX** și se va stabili în baza conceptului programului de divertisment propus, numărului de episoade și altor componente.

**PROCESUL DE APLICARE**

Procesul de aplicare va consta în două etape:

1. **Transmiterea propunerilor**, ce va include genul, titlul, descrierea programului TV propus, numărul de episoade, partenerii de difuzare și de producție și impactul de piață al emisiunii planificat. Doar propunerile selectate vor trece la a doua etapă de aplicare și evaluare.
2. **Transmiterea bugetelor de producție**, descrierea detaliată a echipei de producție dedicate și CV-urile acesteia, scenariile/grilele inițiale ale episoadelor pentru numărul de episoade propuse, documentele care confirmă statutul organizațiilor aplicante etc.

**ETAPA 1: TRANSMITEREA PROPUNERILOR PENTRU EMISIUNI DE DIVERTISMENT**

Pentru a aplica, consorțiile trebuie să transmită pachetul de aplicare complet la adresa tvgrant.md@irex.org până la **4 decembrie 2020, ora 15:00,** indicând în linia de subiect: Concursul privind Producerea și Difuzarea Contentului Original de Divertisment, Runda 3.

Pachetul de aplicare va conține:

* Formularul de aplicare completat (conform modelului furnizat). Formularul de aplicare poate fi completat fie în limba română, fie în limba rusă. Formularul de aplicare trebuie semnat și ștampilat de reprezentanții autorizați juridic ai organizațiilor/membrilor consorțiului;
* Copia scanată a scrisorii (în format liber) care confirmă acordul pentru colaborare a organizațiilor care fac parte din consorțiu (obligatoriu).

Candidații trebuie să furnizeze în mod exact și complet informațiile solicitate în Formularul de Aplicare. Fiecare organizație aplicantă poate fi parte a **cel mult 3 consorții în cadrul acestui concurs**.

Consorțiile aplicante trebuie să demonstreze interesul telespectatorilor față de conținutul propus prin date statistice proprii dacă acestea sunt disponibile, spre exemplu să descrie în mod clar conceptul propus și care este utilitatea acestui concept pentru piața media.

IREX va susține producția de content original de divertisment care se încadrează în următoarele categorii:

**Scenariul A:** [**Seriale TV**](https://en.wikipedia.org/wiki/Television_show#Seasons/series)cu conținut inteligent, dinamic și care induc o stare de bine**:**

* Dramă
* Comedie
* Alte genuri de seriale TV

**Scenariul B:** [**Emisiuni TV de tip factual**](https://en.wikipedia.org/wiki/Factual_television)**/inspirate din realitate:**

* Istorii despre ocupații și angajați din serviciul public (de exemplu, prezentarea din interior a istoriilor unor sectoare sau ocupații familiare, dar puțin cunoscute)
* Istorii inspiraționale și unice, bazate pe viața de zi cu zi a oamenilor.

Candidații eligibili vor depune aplicațiile, urmând criteriile minime de mai jos:

* **Numărul de episoade/ediții**
* Seriale TV cu minimum 12 episoade;
* Emisiuni TV de tip factual/inspirate din realitate cu minimum 15 episoade;
* **Durata episoadelor**
* Indiferent de formatul propus, durata fiecărui episod va fi de minimum 25 minute;
* **Periodicitatea difuzării**
* Săptămânal.

Aplicațiile/conceptele de emisiuni care vor include referințe la sistemul politic, promovarea stereotipurilor, utilizarea limbajului discriminatoriu nu vor fi luate în considerare pentru evaluare de către Comitetul de evaluare. Dacă respectarea acestei cerințe va constitui o provocare pentru un anumit format sau consorțiu, IREX recomandă să nu participe la acest concurs.

**PLANURI INIȚIALE PENTRU DIFUZAREA ȘI IDENTIFICAREA SPONSORILOR**

Consorțiile aplicante vor furniza și justifica planul de durabilitate al proiectului, care va include difuzarea, identificarea sponsorilor emisiunii, precum și modalități de identificare a posibilităților de difuzare în străinătate.

**NOTIFICAREA APLICANȚILOR**

După depunerea formularului, fiecare organizație lider din cadrul consorțiului va primi prin e-mail o confirmare a recepționării aplicației și un număr de înregistrare. Dacă nu recepționați e-mailul de confirmare, vă rugăm să contactați reprezentanții proiectului la adresa tvgrant.md@irex.org, indicând în linia de subiect: **Concursul privind Producția și Difuzarea Contentului Original de Divertisment, Runda 3**.

**INSTRUCȚIUNILE DE APLICARE**

* Completați toate câmpurile din Formularul de aplicare;
* Țineți cont de faptul că fiecare spațiu pentru răspunsuri este limitat la un anumit număr de cuvinte;
* Asigurați-vă că consorțiul aplicant/organizația de difuzare este eligibil pe baza criteriilor de eligibilitate;
* Păstrați o copie a formularului de aplicare completat.

Formularele de Aplicare incomplete nu vor fi evaluate.

**TERMENUL LIMITĂ PENTRU APLICARE**

Termenul limită pentru transmiterea Formularelor de Aplicare este **4 decembrie 2020, ora 15:00.**

**Aplicațiile transmise după termenul limită**

IREX își rezervă dreptul de a accepta și include aplicațiile transmise cu întârziere în procesul de evaluare atunci când aceasta se consideră a fi în interesul IREX să facă acest lucru și dacă aplicațiile recepționate în termen nu au fost încă deschise și evaluate. Totodată, aplicațiile trimise cu întârziere sau incomplete prezintă riscul de a nu fi acceptate pentru evaluare.

**IREX va organiza o ședință de orientare online care le va permite părților interesate să adreseze întrebări și să solicite informații adiționale:**

**24 noiembrie 2020**, orele 11:00-13:00. Participanții vor recepționa în avans datele de conectare la platforma online pe care se va desfășura sesiunea.

Aplicanții care doresc să participe la ședința de orientare menționată mai sus trebuie să-și confirme participarea până la data de **20 noiembrie 2020, ora 14:00,** prin intermediul unui e-mail la adresa tvgrant.md@irex.org.

Un rezumat al informațiilor prezentate și discutate în cadrul ședințelor de orientare va fi plasat pe [pagina proiectului](https://www.irex.org/project/creating-content-connections-moldova) Diversificarea Contentului de Divertisment pe [www.irex.org](http://www.irex.org) și pe pagina IREX/Moldova de Facebook. Însă pentru a fi la curent cu toate detaliile, IREX vă încurajează să participați la ședința de orientare.

**ETAPA 2: TRANSMITEREA BUGETELOR DE PRODUCȚIE, INFORMAȚIA PRIVIND ECHIPA DEDICATĂ ETC.**

După evaluarea propunerilor recepționate, IREX va notifica aplicanții selectați despre participarea în a doua etapă de evaluare.

Pachetele de aplicare pentru etapa 2 vor conține:

* Bugetul proiectului (conform modelului furnizat). Bugetul va include atât suma solicitată de la IREX, cât și suma contribuției acoperite de consorțiu furnizată de persoane terțe;
* CV-urile membrilor echipei dedicate. Echipa dedicată trebuie să includă în mod obligatoriu următoarele persoane, dar poate include mai multe, în dependență de necesitățile impuse de formatul emisiunii propuse: persoană de contact/coordonator; producător cu experiență actuală în producție TV; specialist în vânzări și publicitate; specialist în promovare și comunicare; scenarist/editor de text (în funcție de format); prezentator (dacă este relevant); persoana de contact pentru managementul financiar al proiectului;
* Scenariile/grilele disponibile ale episoadelor, video teste și/sau orice alte materiale relevante pentru pre-producția și producția proframelor TV de divertisment propuse;
* Copia actului de înregistrare care certifică statutul jurdic al organizației lider.

**Suma finanțării oferită de proiect va fi determinată în funcție de disponibilitatea fondurilor din partea IREX și va acoperi DOAR costurile de producție.**

Procurarea următoarele bunuri și servicii **NU VA FI ACOPERITĂ** din fondurile proiectului:

* Construcția studiourilor și facilităților (cu excepția elementelor de decor și recuzită);
* Procurarea echipamentului tehnic (cu excepția costurilor de închiriere care sunt acceptate);
* Achiziționarea bunurilor și serviciilor ce nu cad sub incidența scopului grantului;
* Catering și procurarea de produse alimentare, inclusiv produsele utilizate ca recuzită;
* Altele (e.g. costurile de întreținere și renovare, suport pentru partidele politice, activitățile de lobbying, împrumuturi, echipament medical, băuturi alcoolice);
* Costurile de închiriere și întreținere a automobilelor proprii.

Candidații eligibili vor transmite formularul de aplicare completat cu informație detaliată despre programele originale de divertisment ce urmează a fi produse și difuzate, inclusiv titlul, conceptul, numărul de episoade/ediții, durata, perioada și canalul de difuzare. Candidați eligibili **nu** vor iniția aranjamentele contractuale cu partenerii de co-producere anterior aprobării finale a conceptului propus de către Comisia de Evaluare și demersul oficial din partea IREX. La momentul aplicării, consimțământul scris va fi suficient în calitate de dovadă a parteneriatului. În cazul selecției, orice schimbare în structura consorțiului va fi efectuată doar cu aprobarea în prealabil din partea IREX.

**MODALITATEA DE PLATĂ:**

Costurile pentru toate bunurile și serviciile trebuie să fie calculate și procurate la cota **TVA 0%.** Plățile vor fi efectuate în baza graficului de plăți convenit, corelat cu realizarea satisfăcătoare a activităților propuse, după prezentarea de către aplicant a tuturor documentelor referitoare la implementarea grantului, inclusiv a documentelor financiare justificative, cum ar fi copii ale facturilor originale, facturi, chitanțe, contracte, dovada plăților.

**CONTRIBUȚIE**
**Contribuția/cost-share acoperită de consorțiu trebuie să fie de cel puțin 20% din valoarea sumei solicitate.** Cost-share-ul reprezintă resursele acoperite sau achitate de către o parte terță suplimentar fondurilor oferite de proiect. Categoriile de contribuție admise includ: contribuția financiară (numerar sau alte resurse financiare achitate de diferiți parteneri) și contribuția în natură. Descrierea detaliată a contribuției trebuie inclusă și explicată detaliat în modelul de Buget oferit (transmis în cadrul Etapei 2 de aplicare).

Următoarele tipuri de contribuție pot fi incluse, dar fără a se limita la:

|  |  |
| --- | --- |
| **Marketing și promovare** | Elaborarea unei strategii de promovare inovatoare, viabilă și orientată spre impact a contentului de divertisment recepționat pentru a satisface așteptările telespectatorilor și pentru a crește ratingurile. Strategia propusă trebuie să includă canalele/metodele de promovare existente, precum și altele inovatoare de exemplu, strategie SMM eficientă). |
| **Design-ul și construcția studiourilor** | Procurarea sau construcția unor elemente specifice de decor și recuzită destinate nemijlocit pentru producția programelor sau seriilor TV de divertisment. |
| **Numerar** | Contribuțiile în numerar pot fi primite de la persoane fizice, parteneri locali și internaționali, ONG-uri sau alte agenții de finanțare. |
| **Diverse**  | Incluzând, dar fără a se limita la: gustări, rechizite de birou, asigurarea securității, acoperite de persoane terțe care susțin procesul de producție.  |

**Notă:** Bunurile sau serviciile achiziționate din fondurile IREX sau guvernului SUA nu sunt eligibile pentru a fi calculate în calitate de contribuție. Spre exemplu, dacă un consorțiu beneficiază de un alt suport financiar din partea Guvernului SUA pentru producție în cadrul unui alt proiect, această sumă nu poate fi inclusă ca contribuție la proiectul IREX. Contribuția inclusă în buget trebuie să fie realistă și relevantă pentru proiect. În cazul în care categoriile și prețurile incluse în contribuție sunt considerate nerealiste sau dificil de documentat, proiectul va exclude elementele respective și va cere înlocuirea lor.

**EVALUAREA PROIECTULUI**

O comisie de evaluare care include reprezentanți ai diferitor părți interesate va selecta cele mai calificate aplicații, care îndeplinesc obiectivul și cerințele concursului. Evaluare va include două etape:

1. **Prima etapă:** evaluarea aplicațiilor depuse de candidații eligibili pe baza criteriilor de evaluare indicate mai jos;
2. **A doua etapă:** semifinaliștii urmează să transmită bugetele de producție, informațe privind membrii echipei dedicate, informații suplimentare care să susțină conceptul lor (de exemplu, video-test), scenarii etc.

Comisia de Evaluare are dreptul să revizuie bugetul propus și să verifice prețurile incluse. Consorțiul va fi responsabil de toate aspectele aferente dreptului de autor și licențierii la nivel local.

**CONDIȚII FORMALE**

Aplicațiile care nu întrunesc următoarele condiții nu vor fi evaluate:

* Aplicațiile pentru producerea altor formate TV decât cele eligibile;
* Aplicațiile incomplete sau care nu sunt semnate;
* Aplicațiile care depășesc limita numărului de aplicații ce pot fi depuse de un singur aplicant.

**CRITERIILE DE EVALUARE – 50 puncte**

Fiecare formular de aplicare va fi evaluat conform următoarelor criterii de evaluare:

* Prezentarea clară a conceptului (genul emisiunii, scenariul, numărul de episoade etc.) și în special modul în care conceptul propus va incluența piața media și va satisface necesitățile publicului țintă al proiectului – **20 puncte**;
* Descrierea clară a sinergiei între producătorul de content și difuzorul din cadrul consorțiului – **10 puncte**;
* Propunerea unui model de business și plan de sustenabilitate realist, pentru identificarea pe piață a oportunităților financiare adiționale celor oferite de proiect – **10 puncte**;
* Membrii consorțiului propuși dețin experiența necesară în producția și difuzarea de conținut original de divertisment televizat – **5 de puncte**;
* Calitatea îndeplinirii formularului de aplicare – **5 puncte**.

**DESEMNAREA SUBGRANTIȘTILOR ȘI IMPLEMENTAREA**

IREX solicită de la subgrantiști implementare strictă, atenție sporită la raportare în conformitate cu planul aprobat și îndeplinirea obiectivelor și livrabilelor proiectelor conform acordurilor încheiate. În cazul tuturor scenariilor, organizația lider se va înregistra pentru obținerea numărului DUNS.

Ținând cont de faptul că subgranturile oferite în cadrul acestui concurs au drept scop diversificarea conținutului televizat de divertisment în română prin producerea conținutului original de divertisment în baza unei idei și scenariu original, partenerii selectați urmează să:

* Asigure calitatea conținutului TV de divertisment produs și difuzat pe parcursul ciclului deplin de producție și difuzare;
* Respecte toți termenii limită și livrabilele în baza graficului comun dintre toate părțile implicate și membrii consorțiului;
* Monitorizeze regulat rating-urile și să ajusteze grila de emisie pentru a satisface necesitățile telespectatorilor;
* Dezvolte și implementeze o strategie inovatoare de marketing pentru a promova conținutul original de divertisment, utilizând canalele cele mai accesate de populație (e.g. rețelele de socializare, platformele web);
* Identifice oportunități de finanțare independentă în afara suportului din partea IREX pentru a continua producerea și difuzarea conținutului de divertisment;
* Asigure conformitatea cu cadrul legislativ ce regulează activitățile în domeniul audiovizual și publicitar, în special toate recomandările Consiliului Național al Audiovizualului, inclusiv cele privind accesibilitatea la conținutul TV a persoanelor cu necesități speciale.

Consorțiile selectate vor deschide un cont bancar separat, destinat nemijlocit acestui grant, în orice bancă comercială din Moldova și vor înregistra toate facturile și cheltuielile acoperite de fondurile din cadrul grantului curent separat de alte fonduri sau granturi implementate. Aceste evidențe trebuie să includă informația exactă, actuală și completă despre fluxul veniturilor și cheltuielilor operate în cadrul grantului, împreună cu documentele de suport (inclusiv ordine de plată, facturi, chitanțe, justificări ale selecției prestatorilor de servicii etc.) pentru a justifica toate costurile suportate de grant.

Toate documentele și registrele financiare, inclusiv declarațiile financiare și orice alt tip de evidențe precum facturile, chitanțele în original și alte tipuri de documente primare aferente și relevante proiectului ce este susținut de grant trebuie să fie păstrate de către recipientul grantului pentru cel puțin un an după Încheierea Grantului și prezentate la cerere. Anterior semnării contractului de subgrant aplicanții vor completa o serie de formulare obligatorii pentru beneficiarii fondurilor federale.

**PROCESUL DE RAPORTARE ȘI EVALUARE**

Consorțiul selectat va transmite rapoarte lunare și un raport final (în ambele cazuri, acesta rapoarte vor include informații despre activitățile întreprinse, indicatori de măsurare a audienței și performanței, rapoarte financiare și de contribuție, cu documentele necesare bancare și contabile) în conformitate cu prevederile legale ale contractului semnat și graficul comun ce va fi semnat de către Proiectul „Diversificarea Contentului de Divertisment” și reprezentantul consorțiului selectat. IREX este autorizat să monitorizeze și evalueze proiectul pe parcursul implementării, inclusiv dar nelimitat la reuniuni periodice cu echipa și persoanele de decizie din partea fiecărui consorțiu pentru a evalua ciclul producerii conținutului, strategia de marketing, rating-urile și impactul contentului precum și alte componente.

**ÎNTREBĂRI & RĂSPUNSURI**

Toată informația necesară poate fi găsită pe [www.irex.org,](http://www.irex.org,) [pagina](https://www.irex.org/project/creating-content-connections-moldova) proiectului “Diversificarea Contentului de Divertisment” în Moldova. Dacă pe parcursul procesului de aplicare apar întrebări sau neclarități, acestea pot fi transmise **NUMAI** prin email la adresa: tvgrant.md@irex.org cu indicarea subiectului: Concursul privind Producerea și Difuzarea Contentului Original de Divertisment, Runda 3.Suplimentar, va fi organizată o sesiune de clarificare online conform celor descrise în capitolul „**Termenul limită pentru aplicare**” (vedeți mai sus). Apelurile telefonice nu sunt admise.

**ALTE INFORMAȚII**

Lansarea acestui Concurs nu constituie un premiu sau angajament din partea IREX și nici nu obligă IREX să plătească pentru costurile suportate în procesul de pregătire și depunere a unei aplicații. IREX își rezervă dreptul de a finanța oricare sau niciuna dintre aplicațiile depuse conform disponibilității fondurilor. În plus, IREX își rezervă dreptul de a nu acorda niciun grant în urma acestui Concurs.

1. Pilot Media Initiatives este o companie orientată spre îmbunătățirea sistemelor, atitudinilor și comportamentului prin mijloace media inovatoare și populare. Compania va colabora direct cu partenerii selectați în cadrul proiectului, după necesitate. Fiind orientați către formate de divertisment, PMI susține: Dezvoltarea Mass-media, Implicarea publicului, Educația mediatică, Transparența metrică a pieței și Libertatea de opinie. Vezi [www.pilotmi.org](http://www.pilotmi.org). [↑](#footnote-ref-2)